Volvo Cars hefur verið í mikilli sókn undanfarin ár á lúxusbílamarkaði á heimsvísu og hefur slegið sölumet 6 ár í röð . Árið 2019 náði Volvo Cars að selja yfir 700.000 bíla í fyrsta sinn í 93 ára sögu þeirra eða 705.452 bíla sem er 9,8% aukning frá árinu áður og juku markaðshlutdeild sína á öllum mörkuðum . Vinsældir Volvo á Íslandi er þar engin undantekning því hlutdeild Volvo af lúxusbílamarkaði hér á landi hefur verið mikil síðustu árin . Árið 2019 var Volvo með 35,2% hlutdeild á einkabílamarkaði lúxusbíla og á heildarbílamarkaði lúxusbíla ber Volvo hæst með 29,2% hlutdeild á árinu sem var að líða sem er mesta hlutdeild á einu markaðssvæði á heimsvísu . Vinsælustu Volvo bílarnir eru jepparnir XC 90 , XC 60 og XC 40 . Volvo Cars var fyrsti hefðbundni bílaframleiðandinn til að skuldbinda sig í að fara alla leið með rafvæðinguna og útleiða þá bíla sem eingöngu eru knúnar með bensín - og dísilvélum . Núna eru allir nýir Volvo bílar fáanlegir með tengiltvinnvél og fljótlega koma hreinir rafmagnsbílar en XC 40 verður sá fyrsti . Frá og með alrafmögnuðum XC 40 mun Volvo Cars gefa upp meðal líftíma kolefnisspora hvers einasta nýja bíls sem þeir framleiða .